**Ordin al Prefectului Județului Constanța de încetare a mandatului unui consilier județean ales pe lista partidului ALDE**

**Prefectul Județului Constanța a semnat, în data de 25.10.2018, ordinul de încetare de drept, înainte de termen, a mandatului de consilier județean în cadrul Consiliului Județean Constanța al domnului LEARCIU-DUMITRU Daniel. De asemenea, prin același ordin, locul său de consilier județean a fost declarat vacant.**

**Ordinul prefectului județului Constanța a fost emis în temeiul prevederilor Legii 393 /2004, privind statutul aleșilor locali, cu modificările și completările ulterioare, conform cărora „calitatea de … consilier județean încetează de drept, înainte de expirarea duratei normale a mandatului, în cazul pierderii calității de membru al partidului politic sau al organizației minorităților naționale pe a cărei listă a fost ales ” - ALDE în cazul domnului LEARCIU-DUMITRU. Decizia de încetarea a mandatului de consilier județean a avut la bază sesizarea filialei ALDE Constanța transmisă instituției prefectului în luna septembrie a.c.**